Humphrey Sutherland

Para outros artigos sobre persoas co mesmo apelido, véxase a páxina de homónimos Sutherland

Carol Humphrey Vivian Sutherland, nado o 5 de maio de 1908 en Merton Park, no condado inglés de Surrey, e finado o 14 de maio de 1986, durante unha viaxe a Australia, foi un numismático inglés. Coñécese máis comunmente pola  forma reducida Humphrey Sutherland."Sutherland, (Carol) Humphrey Vivian". En Oxford Dictionary of National Biography.

 Traxectoria 
Sutherland era o irmán máis novo do pintor Graham Sutherland. Recibiu a súa educación inicialmente na Westminster School, en Londres, e posteriormente na Christ Church, en Oxford.

En 1932 ocupou o posto de conservador axudante no gabinete numismático do Museo Ashmolean, e a partir de 1939 foi profesor de numismática na Universidade de Oxford. En 1957 foi ascendido no Museo Ashmolean ao posto de conservador titlular do gabinete numismático, cargo que exerceu ata a súa xubilación en 1975.Carson, R. A. G. Carol Humphrey Vivian Sutherland. 1908-1986. The British Academy. Páxinas 490-499.

Entre os diversos recoñecementos recibidos ao longo da súa carreira son de salientrar o de comendador da Orde do Imperio Británico, en 1970, e a medalla da Royal Numismatic Society en 1954."The Society's Medal". The Royal Numismatic Society.

 Obras máis salientables 

 The Roman Imperial Coinage 
En asociación co numismático inglés Harold Mattingly, vinculado ao Departamento de Moedas e Medallas do Museo Británico, Sutherland participou na elaboración do catálogo monumental titulado The Roman Imperial Coinage ("A moeda imperial romana") que recolle toda a produción monetaria do Imperio Romano desde a Batalla de Accio (31 a. de C.) ata a Antigüidade tardía, no ano 491 d. de C.Zehnacker (1986). Páxina 202. En concreto, Mattingly e Sutherland encargáronse do volume IVb, de Macrino a Pupieno (217-238), publicado en 1938, e do volume IVc, de Gordiano III a Uranio Antonino (238-253), publicado en 1949.Zehnacker, H. (1985) Posteriormente, logo do falecemento de Mattingly en 1964, Sutherland e R. A. G. Carson asumiron conxuntamente a dirección editorial dos traballos.Zehnacker (1986). Páxina 203.

 Outras obras 

 (1934): Five Greek Bronze Coin Hoards, Issues 64-69 (con Alfred Bellinger et al.). American Numismatic Society.
(1935): Romano-British Imitations of Bronze Coins of Claudius I. American Numismatic Society.
(1939): The Romans in Spain, 217 B.C.-A.D. 117. Methuen.
(1948): Anglo-Saxon gold coinage in the light of the Crondall hoard. Oxford University Press.
(1950): Coin Collecting (con Milne e Thompson). Oxford University Press.
(1951): Coignage in Roman Imperial Policy, 31B.C.-A.D.68. Methuen.
(1955): Art in coinage: the aesthetics of money from Greece to the present day. B. T. Batsford.
(1958): Ancient Numismatics: A Brief Introduction. American Numismatics Society.
(1959): The Intelligibility of Roman Imperial Coin Types.
(1969): Gold: its Beauty, Power and Allure. Thames and Hudson.
(1970): The Cistophory of Augustus. Royal Numismatic Society.
(1974): Roman Coins. Barrie and Jenkins, Londres. ISBN 0-214-66808-8
 (1975): Catalogue of Coins of the Roman Empire in the Ashmolean Museum (c. 31 B.C.-A.D. 14). Clarendom Press. ISBN 9780198131892
 (1976): The Emperor and the Coinage: Julio-Claudian Studies. Spink. ISBN 9780900696732
 (1976): Octavian's Gold and Silver Coinage from C. 32 to 27 B.C.
 (1979): Coinage and Currency in Roman Britain. Scientia. ISBN 9783511091224
 (1987): Roman History and Coinage, 44 BC-AD 69: Fifty Points of Relation from Julius Caesar to Vespasian. Clarendon Press. ISBN 9780198721246
 (1992): Arte nella moneta: estetica nelle monete dalla Grecia antica ai giorni nostri. Circolo numismatico ligure "Corrado Astengo".
 (1977): Edward Stanley Gotch Robinson: 1887-1976. Oxford University Press. ISBN 9780856721670

En 1978, R. A. G. Carson e outros autores editaron unha obra conxunta en homenaxe a Sutherland, titulada Scripta Nummaria Romana. Essays Presented to Humphrey Sutherland, que agrupa contribucións de máis dunha ducia de autores sobre numismática romana, así como unha bibliografía de Sutherland compilada por J. M. Trafford.Carson R.A.G. et al. Scripta Nummaria Romana. Essay Presented to Humphrey Sutherland. Spink and Son. Londres, 1978. ISBN 978-0900696800

 Notas 

 Véxase tamén 

 Bibliografía 
 Zehnacker, H. (1985). "С. H. V. Sutherland, The Roman Imperial Coinage, Volume I, Revised edition, From 31 ВС to AD 69". En Revue numismatique. Vol. 6. Nº 27. Páxinas 229-231.
Zehnacker, H. (1986) "Où en est le Roman Imperial Coinage ?". En Bulletin de l'Association Guillaume Budé (2): 202–205.

Categoría:Nados en Surrey
Categoría:Nados en 1908
Categoría:Finados en 1986
Categoría:Numismáticos do Reino Unido
Categoría:Presidentes da Royal Numismatic Society
Categoría:Galardoados coa medalla da Royal Numismatic Society
Categoría:Galardoados coa medalla Huntington
Categoría:Persoas relacionadas co museo Ashmolean
Categoría:Personalidades sen imaxes